smcproject/ml-wiki-sentences huggingface dataset:
ചലനവ്യവസ്ഥ അസ്ഥികൂടം സന്ധികൾ സ്നായുക്കൾ പേശീവ്യവസ്ഥ ടെൻഡനുകൾ ദഹനവ്യൂഹം വായ (Mouth) പല്ല് (Teeth) ഉളിപ്പല്ലുകൾ (Incisors) കോമ്പല്ലുകൾ (Canine) അഗ്രചർവണകങ്ങൾ (Premolars) ചർവണകങ്ങൾ (Molars) നാവ് (Tongue) ഉമിനീർ ഗ്രന്ഥികൾ (Salivary Glands) കർണപാർശ്വ ഗ്രന്ഥി (Parotid Gland) ഉപഹന്വാസ്ഥി ഗ്രന്ഥി (Sub Mandibular Gland) ഉപജിഹ്വ ഗ്രന്ഥി (Sublingual Gland) ഗ്രസനി (Pharynx) അന്നനാളം (Oesophagus) വിഭാജകചർമ്മം (Diaphragm) ആമാശയം (Stomach) ഹൃദ്രാഗി ഭാഗം (Cardiac Region) മുൻ അഗ്ര ഭാഗം (Fundic Region) ഗാത്ര ഭാഗം (Body Region) പിൻ അഗ്ര ഭാഗം (Pyloric Region) ചെറുകുടൽ (Small Intestine) പക്വാശയം (Duodenum) ശൂന്യാന്ത്രം (Jejanum) കൃശാന്ത്രം (Ileum) കരൾ (Liver) പിത്താശയം (Gall bladder) ആഗ്നേയഗ്രന്ഥി (Pancreas) പ്ലീഹ (Spleen) മെസന്ററി (Mesentery) വൻകുടൽ (Large Intestine) അന്ധാന്ത്രം (Cecum) സ്ഥൂലാന്ത്രം (Colon) ആരോഹണ സ്ഥൂലാന്ത്രം (Ascending Colon) അനുപ്രസ്ഥ സ്ഥൂലാന്ത്രം (Transverse Colon) അവരോഹണ സ്ഥൂലാന്ത്രം (Descending Colon) അവഗ്രഹ സ്ഥൂലാന്ത്രം (Sigmoid Colon) മലാന്ത്രം (Rectum) മലദ്വാരം (Anus) വിരരൂപ പരിശോഷിക (Vermiform Appendix) ശ്വസനവ്യവസ്ഥ നാസാരന്ധ്രങ്ങൾ /(Nostrils) നാസാനാളം /(Nasal Passage) നാസാഗഹ്വരം /(Nasal Chamber) ഗ്രസനി /(Pharynx) ക്ലോമം (Glottis) ക്ലോമപിധാനം (Epiglottis) സ്വനപേടകം /(Larynx) ശ്വാസനാളം /(Trachea) ശ്വസനി /(Bronchi) ശ്വസനിക /(Bronchiole) ശ്വാസകോശം /(Lungs) വായു അറ /(Alveoli) വിഭാജക ചർമ്മം /(Diaphragm) വിസർജ്ജന വ്യവസ്ഥ വൃക്ക മൂത്രവാഹിനി മൂത്രസഞ്ചി മൂത്രനാളി പ്രത്യുൽപാദന വ്യവസ്ഥ സ്ത്രീകളിലെ പ്രത്യുൽപാദന വ്യവസ്ഥ അണ്ഡാശയം അണ്ഡവാഹിക്കുഴൽ ഗർഭപാത്രം യോനി ഭഗം കൃസരി പ്ലാസന്റ പുരുഷന്മാരിലെ പ്രത്യുൽപാദന വ്യവസ്ഥ വൃഷണം എപിഡിഡൈമിസ് ബീജവാഹി സെമിനൽ വെസിക്കിൾ പ്രോസ്റ്റേറ്റ് പുരുഷലിംഗം വൃഷണസഞ്ചി അന്തഃസ്രാവീ വ്യൂഹംഅന്തഃസ്രാവി വ്യവസ്ഥ പീയൂഷഗ്രന്ഥി പീനിയൽ ഗ്രന്ഥി തൈറോയ്ഡ് ഗ്രന്ഥി പാരാതൈറോയ്ഡ് ഗ്രന്ഥി അഡ്രിനൽ ഗ്രന്ഥികൾ ആഗ്നേയഗ്രന്ഥി രക്തചംക്രമണവ്യൂഹം ഹൃദയം ധമനികൾ സിരകൾ ലോമികകൾ ലസികാ വ്യവസ്ഥ ലസികാ നാളികൾ ലസികാഗ്രന്ഥി അസ്ഥിമജ്ജ തൈമസ് ഗ്രന്ഥി പ്ലീഹ ടോൺസിൽ നാഡീവ്യവസ്ഥ മനുഷ്യമസ്തിഷ്കം സെറിബ്രം brainstem Midbrain പോൺസ് മെഡുല്ല ഒബ്ലോംഗേറ്റ സെറിബെല്ലം സുഷുമ്ന പ്രാന്ത നാഡീവ്യൂഹം നാഡികൾ ശിരോനാഡികൾ സുഷുമ്നാ നാഡികൾ ഗാംഗ്ലിയ Enteric nervous system ഇന്ദ്രിയ വ്യവസ്ഥ കണ്ണ് കോർണിയ ഐറിസ് സീലിയറി ബോഡി നേത്രലെൻസ് റെറ്റിന ചെവി ബാഹ്യകർണ്ണം ചെവിക്കുട കർണനാളം കർണ്ണപുടം മദ്ധ്യകർണ്ണം മാലിയസ് ഇൻകസ് സ്റ്റേപിസ് യൂസ്റ്റേഷ്യൻ നാളി വൃത്തജാലകം അണ്ഡാകാര ജാലകം ആന്തരകർണ്ണം /ലാബിറിന്ത് അസ്ഥി അറ - പെരിലിംഫ് സ്തര അറ - എൻഡോലിംഫ് വെസ്റ്റിബ്യൂൾ അർധവൃത്ത നാളികകൾ ക്രിസ്റ്റ ആമ്പ്യൂളാരിസ് യൂട്രിക്കിൾ മാക്യുല ഓട്ടോലിത്ത് സാക്യൂൾ മാക്യുല ഓട്ടോലിത്ത് കോക്ലിയ സ്കേലാ വെസ്റ്റിബ്യൂലൈ - റീസ്നർ സ്തരം സ്കേലാ മീഡിയ കോർട്ടിയുടെ അവയവം - ടെക്റ്റോറിയൽ സ്തരം സ്കേലാ ടിംപാനി - ബേസിലാർ സ്തരം മൂക്ക് Olfactory epithelium നാക്ക് സ്വാദ് മുകുളങ്ങൾ ശരീര സംരക്ഷണ വ്യവസ്ഥ മാമ്മറി ഗ്രന്ഥി ത്വക്ക് Subcutaneous tissue അവലംബം
മനുഷ്യരറിയാൻ
കേരളത്തിലെ ഒരു പൊതുപ്രവർത്തകനായ മൈത്രേയൻ രചിച്ച ഒരു പുസ്തകമാണ് മനുഷ്യരറിയാൻ.
സാധാരണ ജനങ്ങൾക്ക് ജീവിതത്തെക്കുറിച്ചും, ചുറ്റുപാടുകളെക്കുറിച്ചും ഉണ്ടായേക്കാവുന്ന സംശയങ്ങൾ ദുരീകരിക്കാൻ തന്റെ പുസ്തകം ഉപകരിക്കുമെന്ന് എഴുത്തുകാരൻ അവകാശപ്പെടുന്നു.
വായനക്കാരൻ എഴുത്തുകാരനുമായി സംവദിക്കുന്നതിലൂടെ മാത്രമേ ഈ പുസ്തകം പൂർണ്ണതയിലെത്തുകയുള്ളു എന്ന് മൈത്രേയൻ പറയുന്നു.
സ്വതന്ത്രചിന്തയും ശാസ്ത്ര ബോധവും വളർത്താൻ ലക്ഷ്യമിടുന്നവർക്ക്‌ ആവശ്യമെങ്കിൽ പകർപ്പവകാശം വാങ്ങാതെ പുസ്തകത്തിൽ നിന്ന് ഉദ്ധരിക്കാൻ സ്വാതന്ത്ര്യമുണ്ടെന്ന് ഗ്രന്ഥകാരൻ പറയുന്നു.
മനുഷ്യരിലെ പചനവ്യൂഹം ഇംഗ്ലീഷ് വിലാസം https://ml.wikipedia.org/wiki/Human_gastrointestinal_tract മനുഷ്യരിലെ പചനവ്യൂഹം (ദഹനേന്ദ്രിയവ്യൂഹം) ആമാശയം, വൻകുടൽ, മലാശയം എന്നിവയുടെ ചിത്രം
മനുഷ്യരിൽ വായ മുതൽ മലദ്വാരം വരെ നീണ്ടുകിടക്കുന്നതും (ദഹനേന്ദ്രിയവ്യവസ്ഥ എന്ന വാക്ക് ("digestive system") എന്നത് കൂടുതൽ അവയവങ്ങളുൾപ്പെടുന്ന ദഹനസംവിധാനത്തെ വിവക്ഷിക്കാനാണ് ഉപയോഗിക്കുന്നത്).
ഭഷണം ദഹിപ്പിച്ച് പോഷകാംശങ്ങൾ ആഗിരണം ചെയ്യുന്നതുമായ സംവിധാനമാണ് പചനവ്യൂഹം .
ചിലപ്പോൾ ആമാശയത്തെയും കുടലിനെയും മാത്രം ഇതിന്റെ ഭാഗമായി കണക്കാക്കാറുണ്ട്.
പ്രായപൂർത്തിയായ പുരുഷന്മാരിൽ പചനവ്യൂഹത്തിന്റെ നീളം 5 മീറ്റർ വരും.
ഇതിനെ ഫോർഗട്ട് , മിഡ്ഗട്ട് , ഹൈൻഡ്ഗട്ട് എന്ന് ഇതിനെ മൂന്നായി തിരിച്ചിട്ടുണ്ട്.
പചനപ്രക്രീയ നിയന്ത്രിക്കുന്ന തരം അന്തഃസ്രാവരസങ്ങൾ പചനവ്യൂഹത്തിൽ നിന്ന് സ്രവിപ്പിക്കപ്പെടുന്നുണ്ട്.
ദഹനനാളത്തിന്റെ ഊർദ്ധ്വ ഭാഗം
അന്നനാളം , ആമാശയം , ഡുവോഡിനം എന്നിവയെ ഒരുമിച്ചാണ് ദഹനനാളത്തിന്റെ മുകൾ ഭാഗമായി (Upper Gastrointestinal Tract) വിവക്ഷിക്കുന്നത്.
ഊർദ്ധ്വഭാഗം, അധോഭാഗം എന്നിവ തമ്മിലുള്ള വേർ തിരിവ് പല തരത്തിലുണ്ട്.
ഡുവോഡിനം എന്ന ഭാഗം ശരീരഘടനാശാസ്ത്രപരമായി ഒരു പ്രത്യേക അവയവഭാഗമായി തോന്നുമെങ്കിലും ഭ്രൂണവികാസം വച്ചുനോക്കിയാൽ ഇതിന് രണ്ടു ഭാഗങ്ങളുണ്ട്.
ധർമ്മം, രക്തയോട്ടം എന്നീ കാര്യങ്ങളിലും ഡുവോഡിനം രണ്ടാണ്.
ഇതാണ് ദഹനനാ‌ളത്തിന്റെ മുകൾ ഭാഗവും കീഴ് ഭാഗവും തമ്മിലുള്ള വേർതിരിവ് പല രീതിയിലാവാൻ കാരണം.
ദഹനനാളത്തിന്റെ അധോഭാഗം
ചെറുകുടലിന്റെ മിക്കഭാഗങ്ങളും വൻകുടലുമാണ് ദഹനാളത്തിന്റെ താഴത്തെ ഭാഗമായി കണക്കാക്കുന്നത്.
കുടൽ ചെറുകുടൽ : ഇതിന് മൂന്നുഭാഗങ്ങളുണ്ട്: ഡുവോഡിനം : പാൻക്രിയാസിൽ നിന്നുള്ള ( ദഹനരസങ്ങളും ) പിത്താശയത്തിൽ നിന്ന് പുറത്തുവിടുന്ന ( പിത്തരസവും ) ഇവിടെ ഭക്ഷണത്തോട് കൂടിച്ചേരുന്നു.
ദഹനരസങ്ങൾ മാംസ്യത്തെ (പ്രോട്ടീൻ) വിഘടിപ്പിക്കുകയും പിത്തരസം കൊഴുപ്പിനെ ഇമൽസിഫൈ ചെയ്യുകയും ചെയ്യുന്നു.
ഡുവോഡിനത്തിലെ ബ്രണ്ണേഴ്സ് ഗ്രന്ഥികൾ ബൈക്കാർബണേറ്റ് ഉത്പാദിപ്പിക്കുന്നുണ്ട്.
ആഗ്നേയ ദഹനഗ്രന്ഥിയുടെ സ്രവത്തിനൊപ്പം ചേർന്ന് ആമാശയരസത്തിൽ ഹൈഡ്രോക്ലോറിക് ആസിഡ് ഇവിടെ നിർവീര്യമാക്കപ്പെടുന്നു.
ജെജനം : ചെറുകുടലിന്റെ മദ്ധ്യഭാഗമാണിത്.
ജെജനത്തിലെ വില്ലകൾ പോഷകങ്ങൾ ആഗിരണം ചെയ്യാവുന്ന പ്രതലത്തിന്റെ വിസ്തീർണ്ണം വർദ്ധിപ്പിക്കുന്നു.
പഞ്ചസാരകൾ, അമിനോ ആസിഡുകൾ, ഫാറ്റി ആസിഡുകൾ എന്നിവ ഇവിടെ നിന്നാണ് പ്രധാനമായി ആഗിരണം ചെയ്യപ്പെടുന്നത്.
ഇലിയം : ഇവിടെയും വില്ലകൾ ഉണ്ട്.
വൈറ്റമിൻ ബി12 , പിത്തരസാമ്ലങ്ങൾ , ശേഷിക്കുന്ന പോഷകങ്ങൾ എന്നിവ ഇവിടെനിന്ന് ആഗിരണം ചെയ്യപ്പെടും.
വൻകുടൽ : ഇതിനും മൂന്ന് ഭാഗങ്ങളുണ്ട്: സീക്കം : വെർമിഫോം അപ്പൻഡിക്സ് സീക്കത്തോട് യോജിക്കുന്നുണ്ട്.
കോളൻ : അസന്റിംഗ് കോളൻ , തിരശ്ചീന കോളൻ , ഡിസന്റിംഗ് കോളൻ സിഗ്മോയ്ഡ് കോളൻ : ജലം ആഗിരണം ചെയ്യുകയാണ് കോളന്റെ പ്രധാന ധർമ്മം.
ഇവിടുത്തെ ബാക്ടീരിയകൾ വൈറ്റമിൻ കെ പോലെയുള്ളപോഷകങ്ങൾ ഉത്പാദിപ്പിക്കുകയും ചെയ്യുന്നുണ്ട്.
റെക്റ്റം മലദ്വാരം : മലം വിസർജ്ജിക്കുന്നത് ഇതിലൂടെയാണ്.
ലിഗമെന്റ് ഓഫ് ട്രൈറ്റ്സ് ആണ് ചിലപ്പോൾ ഊർദ്ദ്വഭാഗവും അധോഭാഗവും തമ്മിൽ വേർതിരിക്കുന്ന അതിരായി കണക്കാക്കുന്നത്.
ഭ്രൂണത്തിൽ പചനവ്യൂഹം ഉരുത്തിരിയുന്നത്
ദഹനനാളം ഭ്രൂണവളർച്ചയിൽ ഉരുത്തിരിഞ്ഞുണ്ടാകുന്നത് എൻഡോഡേം എന്ന ഭ്രൂണഭാഗത്തുനിന്നാണ്.
ഉദ്ദേശം പതിനാറു ദിവസമാകുമ്പോൾ ഭ്രൂണത്തിന്റെ മുൻ വശം ( വെൻട്രൽ ഭാഗം ) ഉള്ളിലേയ്ക്ക് മടങ്ങാൻ തുടങ്ങും.
ഇതോടെ യോക്ക് സഞ്ചിയുടെ ഒരുഭാഗം നുള്ളിയെടുക്കപ്പെട്ട് വികാസം പ്രാപിക്കാത്ത ദഹനനാളം രൂപപ്പെടും.
വിറ്റലൈൻ നാളി വഴി യോക്ക് സഞ്ചി ദഹനനാളവുമായി ബന്ധപ്പെട്ടാണിരിക്കുന്നത്.
സാധാരണഗതിയിൽ വിറ്റലൈൻ നാളി ഭ്രൂണവികാസത്തോടൊപ്പം ഇല്ലാതെയായിപ്പോവും.
ഇത് വളർച്ചയെത്തുമ്പോഴും നിലനിൽക്കുയാണെങ്കിൽ ഇതിനെ മെക്കെൽസ് ഡൈവെർട്ടിക്കുലം എന്നാണ് വിവക്ഷിക്കാറ്.
ദഹനനാളത്തിന്റെ ഭ്രൂണത്തിൽ കാണുന്ന പ്രാകൃത രൂപത്തിന് മൂന്നു ഭാഗങ്ങളാണുള്ളത്: ഫോർഗട്ട് , മിഡ്ഗട്ട് , ഹൈൻഡ്ഗട്ട് എന്നിവ.
ഈ പേരുകൾ തന്നെ ഈ ഭാഗങ്ങളിൽ നിന്ന് ഉരുത്തിരിഞ്ഞുവരുന്ന പചനവ്യവസ്ഥയുടെ ഭാഗങ്ങളെയും വിളിക്കും.
അന്നനാളം , ആമാശയം , കോളൺ മുതലായ ഭാഗങ്ങ‌ൾ മേൽപ്പറഞ്ഞ വിഭാഗങ്ങളിൽ നിന്നാണ് ഭാവിയിൽ രൂപപ്പെടുന്നത്.
ഈ ഭാഗങ്ങൾക്ക് രക്തമെത്തിക്കുന്ന രക്തക്കുഴലിന് മാറ്റമുണ്ടാവുകയില്ല.
കരൾ, അപ്പൻഡിക്സ് തുടങ്ങിയ ഉപഭാഗങ്ങളും വികസിക്കുന്നത് ഇവയിൽ നിന്നുതന്നെ.
ഭാഗം പ്രായപൂർത്തിയായവരി‌ലെ സമാനഭാഗങ്ങൾ ഭാഗങ്ങൾ രക്തമെത്തിക്കുന്ന ധമനി ഫോർഗട്ട് അന്നനാളവും ഡുവോഡിനത്തിന്റെ ആദ്യ രണ്ട് ഭാഗങ്ങളും അന്നനാളം, ആമാശയം, ഡുവോഡിനത്തിന്റെ ആദ്യത്തെയും രണ്ടാമത്തെയും ഭാഗം, കരൾ, പിത്തസഞ്ചി, ആഗ്നേയദഹനഗ്രന്ഥി cസീലിയാക് ട്രങ്ക് മിഡ്ഗട്ട് ഡുവോഡിനത്തിന്റെ ബാക്കി ഭാഗം മുതൽ തിരശ്ചീന കോളന്റെ ആദ്യത്തെ മൂന്നിൽ രണ്ടു ഭാഗം വരെ ഡുവോഡിനത്തിന്റെ താഴെഭാഗം , ജെജനം , ഇലിയം , സീക്കം , അപ്പൻഡിക്സ് , അസന്റിംഗ് കോളൺ , തിരശ്ചീന കോളന്റെ ആദ്യത്തെ മൂന്നിൽ രണ്ട് ഭാഗം ഊർദ്ധ്വ മീസന്ററിക് ധമനിയുടെ ശാഖകൾ ഹൈൻഡ് ഗട്ട് തിരശ്ചീന കോളന്റെ അവസാന മൂന്നിലൊന്ന് മുതൽ മലദ്വാരത്തിന്റെ മുകളിലെ ഭാഗം വരെ തിരശ്ചീന കോളന്റെ അവസാന മൂന്നിലൊന്ന്, ഡിസന്റിംഗ് കോളൺ , മലാശയം , മലദ്വാരത്തിന്റെ മുകളിലുള്ള ഭാഗം ഇൻഫീരിയർ മീസന്ററിക് ധമനിയുടെ ശാഖകൾ ദഹനനാളം കടക്കാനെടുക്കുന്ന സമയം
ഭക്ഷണത്തിനും വിഴുങ്ങുന്ന മറ്റു വസ്തുക്കൾക്കും ദഹനനാളത്തിലൂടെ കടന്ന് മറുവശത്തെത്താനെടുക്കുന്ന സമയം പല ഘടകങ്ങളെ ആശ്രയിച്ചാണിരിക്കുന്നത്.
ഭക്ഷണത്തിനു ശേഷം 2.5 മുതൽ 3 മണിക്കൂർ കൊണ്ട് ആഹാരത്തിന്റെ 50% ആമാശയത്തിൽ നിന്ന് കുടലിലെത്തും.
ചെറുകുടലിൽ നിന്ന് 50% 2.5 മുതൽ 3 മണിക്കൂറുകൾ കൊണ്ട് വൻ കുടലിലെത്തും.
കോളൻ കടക്കാൻ 30 മുതൽ 40 വരെ മണിക്കൂറുകളെടുക്കാം.
അസുഖങ്ങൾ
പചനവ്യൂഹത്തെ ബാധിക്കുന്ന ധാരാളം അസുഖങ്ങളുണ്ട്.
അവയിൽ ചിലത് താഴെക്കൊടുക്കുന്നു: അപ്പന്റിസൈറ്റിസ് അർബ്ബുദം സീലിയാക് അസുഖം കോളറ വയറിളക്കം ഡൈവർട്ടിക്കുലൈറ്റിസ് എന്ററിക് ഡ്യൂപ്ലിക്കേഷൻ സിസ്റ്റ് ആഗ്നേയദഹനഗ്രന്ഥിയുടെ വീക്കം രോഗപ്രതിരോധ സംവിധാനം
ശരീരത്തിലെ രോഗപ്രതിരോധസംവിധാനത്തിലെ ഒരു പ്രധാന ഭാഗമാണ് പചനവ്യൂഹം.
ഒരു ഫുട്ബോൾ ഗ്രൗണ്ടിന്റെ വിസ്തീർണ്ണമുണ്ടാകും ദഹനനാളത്തിന് എന്നാണ് കണക്കാക്കപ്പെട്ടിരിക്കുന്നത്.
രോഗകാരികൾ രക്തത്തിലേയ്ക്കും ലിംഫ് സ്രവത്തിലേയ്ക്കും കടക്കാതിരിക്കാൻ പചനവ്യൂഹത്തിലെ രോഗപ്രതിരോധസംവിധാനം തടസ്സങ്ങളൊരുക്കിയിട്ടുണ്ട്.
ആമാശയത്തിലെ കുറഞ്ഞ pH (1 മുതൽ 4 വരെ) മിക്ക രോഗകാരികൾക്കും നാശമുണ്ടാക്കും.
ദഹനനാളത്തിലെ ഭിത്തികളിൽ കാണുന്ന മ്യൂക്കസിൽ IgA ഗണത്തിൽ പെട്ട ആന്റീബോഡികൾ കാണപ്പെടുന്നുണ്ട്.
ഇതും സൂക്ഷ്മാണുക്കളെ നശിപ്പിക്കും.
ഉമിനീരിലെയും പിത്തരസത്തിലെയും എൻസൈമുകൾക്കും ഇതേ ധർമ്മമാണുള്ളത്.
Cyp3A4 പോലുള്ള എൻസൈമുകൾ രോഗകാരികളുടെ ആന്റിജനുകളെ പ്രവർത്തനരഹിതമാക്കുക എന്ന ധർമ്മവും നിർവ്വഹിക്കുന്നുണ്ട്.
ദഹനനാളത്തിനകത്ത് മനുഷ്യരുടെ ആരോഗ്യത്തിന് ഗുണകരമായ ബാക്ടീരിയകളുമുണ്ട്.
ഇവ ദോഷകരമായ സൂക്ഷ്മാണുക്കളുടെ വളർച്ചയെ ചെറുക്കും.
ദഹനനാളവുമായി ബന്ധപ്പെട്ട ലിംഫോയ്ഡ് കല എന്ന സംവിധാനവും രോഗപ്രതിരോധത്തിനുതകും.
ഹിസ്റ്റോളജി ദഹനനാളത്തിന്റെ പൊതുഘടന
ദഹനനാളത്തിന്റെ സൂക്ഷ്മഘടന (histology) പൊതുവിൽ സാദൃശ്യമുള്ളതാണെങ്കിലും ഓരോ ഭാഗത്തിനും ധർമ്മത്തിനനുസരിച്ച് വ്യത്യാസമുണ്ട്.
നാല് പാളികളാണ് ദഹനനാളത്തിനുള്ളത്.
മ്യൂക്കോസ സബ്‌മ്യൂക്കോസ മസ്കുലാരിസ് എക്സ്റ്റേണ (ബാഹ്യ പേശീ പാളി) അഡ്വെന്റീഷ്യ അല്ലെങ്കിൽ സീറോസ മ്യൂക്കോസ
ദഹനനാളത്തിന്റെ ഏറ്റവും ഉള്ളിലുള്ള പാളിയാണ് മ്യൂക്കോസ.
ദഹിച്ചുകൊണ്ടിരിക്കുന്ന ഭക്ഷണവുമായി തൊട്ടിരിക്കുന്നത് ഈ പാളിയാണ്.
മൂന്ന് പാളികളാണ് മ്യൂക്കോസയ്ക്കുള്ളത്: എപിത്തീലിയം - ഏറ്റവും ഉള്ളിലുള്ള പാളി.
ദഹനം, ആഗിരണം, സ്രവങ്ങൾ പുറപ്പെടുവിക്കൽ എന്നീ ധർമ്മങ്ങളാണ് ഈ പാളിക്കുള്ളത്.
ലാമിന പ്രോപ്രിയ - ശരീരഭാഗങ്ങളെ ബന്ധിപ്പിച്ചുനിർത്തുന്ന കലയായ കണക്ടീവ് ടിഷ്യൂവിന്റെ പാളിയാണിത്.
മസ്കുലാരിസ് മ്യൂക്കോസ - സ്മൂത്ത് പേശികളുടെ ഒരു കനം കുറഞ്ഞ പാളി.
ഇതിന്റെ ധർമ്മം എന്തെന്നതിനെപ്പറ്റി ചർച്ചകൾ നടക്കുന്നുണ്ട്.
ദഹനനാളത്തിന്റെ ഓരോ ഭാഗത്തും മ്യൂക്കോസയ്ക്ക് വലിയ തോതിലുള്ള വ്യത്യാസങ്ങളാണ് കാണപ്പെടുന്നത്.
ഇതിൽതന്നെ ഏറ്റവും വ്യത്യാസം കാണപ്പെടുന്നത് എപിത്തീലിയത്തിനാണ്.
അന്നനാളത്തിലെ എപിത്തീലിയത്തിന്റെ ഘടന സ്ട്രാറ്റിഫൈഡ് സ്ക്വാമസ് എന്ന തരമാണ്.
സംരക്ഷണമാണ് പ്രധാന ധർമ്മം.
ആമാശയത്തിൽ ഇത് സിമ്പിൾ കോളംനാർ എന്ന തരത്തി‌ൽ പെട്ടതാണ്.
ചെറുകുടലിന്റെ ഇലിയം ജെജനം എന്നീ ഭാഗങ്ങൾ ആഗിരണധർമ്മമാണ് നിറവേറ്റുന്നത്.
ഇതിൽ വില്ലകൾ എന്ന സംവിധാനം കാണപ്പെടുന്നുണ്ട്.
എപ്പിത്തീലിയം ഇവിടെയും സിമ്പിൾ കോളം‌നാർ എന്ന തരത്തിൽ പെട്ടതാണ്.
കോളന്റെ എപ്പിത്തീലിയത്തിൽ ഗ്ലോബ്ലറ്റ് സെല്ലുകൾ എന്ന കോശങ്ങളുണ്ട്.
സബ് മ്യൂക്കോസ
കണക്ടീവ് കലകളും വലിയ രക്തക്കുഴലുകളും ലിഫ് സ്രവം വഹിക്കുന്ന ലിംഫാറ്റിക്കുകളും നാഡികളുമാണ് സബ് മ്യൂക്കോസയിലുള്ളത്.
മൈസ്നേഴ്സ് പ്ലെക്സസ് എന്ന നാഡികളുടെ വല ഇവിടെ കാണപ്പെടുന്നു.
മസ്കുലാരിസ് എക്സ്റ്റേണ
ഉള്ളിൽ വൃത്താകൃതിയിൽ ദഹനനാളത്തെ ചുറ്റുന്ന പേശികളും വെളിയിൽ നീളത്തിൽ കിടക്കുന്ന പേശികളുമാണ് മസ്കുലാരിസ് എക്സ്റ്റേണയിൽ ഉള്ളത്.
വൃത്താകൃതിയിലുള്ള പേശികൾ ചുരുങ്ങി ഭക്ഷണം പിന്നിലേയ്ക്ക് സഞ്ചരിക്കാതെ തടയുന്നു.
നീളത്തിലെ പേശികൾ ചുരുങ്ങുമ്പോൾ ദഹനനാളത്തിന്റെ നീളം കുറയുന്നു.
ഈ രണ്ടു പാളി പേശികളും ഏകോപിച്ച് ചുരുങ്ങുകയും അയയുകയും ചെയ്താണ് ഭക്ഷണം മുന്നോട്ട് തള്ളുന്നത്.
രണ്ടു പേശീപാളികൾക്കും ഇടയിൽ ഔർബാക്ക് പ്ലെക്സസ് അല്ലെങ്കിൽ മീസന്ററിക് പ്ലെക്സസ് എന്നുവിളിക്കുന്ന നാഡീവലയുണ്ട്.
ഭക്ഷണത്തെ മുന്നോട്ടു തള്ളുന്ന സംവിധാനം നിയന്ത്രിക്കുന്നത് ഈ നാഡീവല ആണ്.
( ഇന്റർസ്റ്റീഷ്യൽ സെൽസ് ഓഫ് കാജാൾ ) എന്ന കോശങ്ങളാണ് ഈ പ്രവർത്തനത്തിന്റെ പേസ് മേക്കർ ആയി പ്രവർത്തിക്കുന്നത്.
ദഹനനാളത്തിന് ഈ സംവിധാനം കാരണം സ്വമേധയായുള്ള ഒരു പ്രവർത്തന താളം ഉണ്ട്.
ഈ താളത്തെ നിയന്ത്രിക്കുന്നത് സ്വതന്ത്ര നാഡീ വ്യൂഹമാണ് .
ദഹനനാളത്തിന്റെ ഓരോ ഭാഗത്തും മസ്കുലാരിസ് എക്സ്റ്റേണയ്ക്ക് ഓരോ കനമാണുള്ളത്.
കോളനിൽ ഇതിന്റെ കട്ടി കൂടുതലാണ്.
അഡ്‌വെന്റീഷ്യ/സീറോസ
കണക്ടീവ് കലകളുടെ പല പാളികളാണ് ദഹനനാളത്തിന്റെ പുറത്തെ ഭാഗമായ സീറോസയിലും അഡ്വെന്റീഷ്യയിലുമുള്ളത്.
പെരിറ്റോണിയൽ അറയ്ക്കുള്ളിലുള്ള ഭാഗങ്ങളാണ് സീറോസ എന്ന പാളി മൂടുന്നത്.
റിട്രോപെരിറ്റോണിയൽ (പെരിറ്റോണിയത്തിന് പുറത്തുള്ള) ഭാഗങ്ങൾ അഡ്വെന്റീഷ്യ മൂടുന്നു.
ഇവയും കാണുക ഡിസ്‌ബയോസിസ് പചനവ്യൂഹത്തിലെ ഹോർമോണുകൾ മനുഷ്യശരീരത്തിലെ ഇന്ദ്രിയവ്യൂഹങ്ങൾ അവലംബം പുറത്തേയ്ക്കുള്ള കണ്ണികൾ പചനവ്യൂഹം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പീഡിയാട്രിക് ഓവർവ്യൂ ഓഫ് ഹ്യൂമൻ ഡൈജസ്റ്റീവ് സിസ്റ്റം Archived 2011-01-22 at the Wayback Machine .
അനാട്ടമി അറ്റ്ലസ് ഓഫ് ഡൈജസ്റ്റീവ് സിസ്റ്റം ഓവർവ്യൂ Archived 2012-03-27 at the Wayback Machine .
കൊളറാഡോ സ്റ്റേറ്റ് യൂണിവേഴ്സിറ്റി യുവർ ഡൈജസ്റ്റീവ് സിസ്റ്റം ആൻഡ് ഹൗ ഇറ്റ് വർക്ക്സ് അറ്റ് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് Archived 2009-05-07 at the Wayback Machine .
മനുഷ്യപുത്രൻ (ചലച്ചിത്രം)
സൃഷ്ടി ആർട്ട്സിന്റെ ബാനറിൽ കടക്കാവുർ തങ്കപ്പൻ നിർമിച്ച മലയാളചലച്ചിത്രമാണ് മനുഷ്യപുത്രൻ .
പോപ്പുലർ ഫിലിംസ് വിതരണം ചെയ്ത ഈ ചിത്രം 1973 മേയ് 11-ന് പ്രദർശനം തുടങ്ങി.
അഭിനേതാക്കൾ മധു ജയഭാരതി വിധുബാല വിൻസെന്റ് അടൂർ ഭാസി മുതുകുളം രാഘവൻ പിള്ള പേമ ടി.ആർ. ഓമന അടൂർ ഭവാനി ബഹദൂർ ജി.കെ. പിള്ള ഖദീജ എസ്.പി. പിള്ള പിന്നണിഗായകർ കെ.ജെ. യേശുദാസ് പി. മാധുരി അണിയറയിൽ സംവിധാനം - ബേബി, ഋഷി നിർമ്മാണം - കടയ്ക്കാവൂർ തങ്കപ്പൻ ബാനർ - ശ്രുതി ഫിലിംസ് ഇന്റർനാഷണൽ കഥ, തിരക്കഥ, സംഭാഷണം - കെ ജി സേതുനാഥ് ഗാനരചന - വയലാർ, ഗൗരീശപട്ടം ശങ്കരൻ നായർ സംഗീതം - ജി ദേവരാജൻ ഛായാഗ്രഹണം - അശോക് കുമാർ കലാസംവിധാനം - 	എസ് കൊന്നനാട്ട് പരസ്യകല - എസ് എ സലാം വിതരണം - പോപ്പുലർ ഫിലിംസ് ഗാനങ്ങൾ ഗാനരചന - വയലാർ , ഗൗരീശപട്ടം ശങ്കരൻ നായർ സംഗീതം - ജി. ദേവരാജൻ ഗാനം ഗാനരചന ആലാപനം സ്വർഗ്ഗസാഗരത്തിൽ നിന്നു വയലാർ രാമവർമ്മ കെ ജെ യേശുദാസ് അമ്മേ കടലമ്മേ വയലാർ രാമവർമ്മ മാധുരി കടലിനു പതിനേഴു വയസ്സായി ഗൌരീശപട്ടം ശങ്കരൻ നായർ മാധുരി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാ ബേസിൽ നിന്ന് മനുഷ്യപുത്രൻ
മനുഷ്യമസ്തിഷ്കം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Human_brain മനുഷ്യമസ്തിഷ്കം മനുഷ്യന്റെ തലയോട്ടിയുടേയും മസ്തിഷ്ക്കത്തിന്റേയും രേഖാചിത്രം.
Cerebral lobes: the frontal lobe (pink), parietal lobe (green) and occipital lobe (blue) ലാറ്റിൻ Cerebrum ഗ്രെയുടെ subject #184 736 രീതി Central nervous system ശുദ്ധരക്തധമനി Anterior communicating artery , middle cerebral artery ധമനി Cerebral veins , external veins , basal vein , terminal vein , choroid vein , cerebellar veins
മനുഷ്യശരീരത്തിലെ നാഡിവ്യവസ്ഥയുടെ കേന്ദ്രമാണ്‌ മനുഷ്യമസ്തിഷ്ക്കം .
ഭൂമുഖത്തുള്ള എല്ലാ ജീവികളിലും കാണപ്പെടുന്ന അവയവങ്ങളിൽ വെച്ച് ഏറ്റവും സങ്കീർണ്ണമായതാണ്‌ ഇത്.
മറ്റ് സസ്തനികളുടെ മസ്തിഷ്ക്കത്തിനു തുല്യമായ ഘടനയോടുകൂടിയുള്ളതാണ്‌ മനുഷ്യമസ്തിഷ്ക്കവും, പക്ഷെ ഇതേ ശരീരവലിപ്പമുള്ള മറ്റ് സസ്തനികളുടെ മസ്തിഷ്ക്കങ്ങളുടെ ശരാശരി വലിപ്പത്തേക്കാളും മൂന്നിരട്ടിയിൽ കൂടുതൽ വലിപ്പമുണ്ട് മനുഷ്യമസ്തിഷ്കത്തിന്‌.
സെറിബ്രൽ കോർട്ടെക്സ് എന്ന ഭാഗമാണ്‌ കൂടുതൽ വികാസം പ്രപിച്ചിരിക്കുന്നത്, മസ്തിഷ്ക്കത്തിന്റെ മുൻപിൽ മുകൾഭാഗത്ത് സ്ഥിതി ചെയ്യുന്ന ഭാഗമാണ്‌ ഇത്.
ഇതിൽ മുൻനിര ലോബുകൾ കൂടുതൽ വികസിച്ചതായി കാണപ്പെടുന്നു, ഈ ഭാഗമാണ്‌ സ്വയംനിയന്ത്രണം, ആസൂത്രണം, വിശകലനം, ചിന്ത തുടങ്ങിയ കാര്യങ്ങൾ നടപ്പിലാക്കുന്നത്.
മനുഷ്യരിൽ കാഴ്ചയ്ക്ക് വേണ്ടി തലച്ചോറിൽ നീക്കിവെച്ചിരിക്കുന്ന ഭാഗം വളരെ കൂടുതലാണ്‌.
സസ്തനികളുടെ മുൻഗാമിയിൽ നിന്ന് സസ്തനികളിലേക്ക് ശേഷം പ്രൈമേറ്റുകളിലേക്കും തുടർന്ന് ആധുനിക മനുഷ്യനിലേക്കുമുള്ള മനുഷ്യമസ്തിഷ്ക്കത്തിന്റെ പരിണാമത്തിൽ പ്രകടമായ മാറ്റം കാണപ്പെടുന്നത് തലച്ചോറും ശരീരവും തമ്മിലുള്ള വലിപ്പത്തിന്റെ അനുപാതത്തിലാണ്‌.
മനുഷ്യമസ്തിഷ്ക്കത്തിൽ 50 മുതൽ 100 ബില്ല്യൺ നാഡീകോശങ്ങളുണ്ടെന്ന് കണക്കാക്കപ്പെട്ടിരിക്കുന്നു,  ഇതിൽ 10 ബില്ല്യൺ എണ്ണം സെറിബ്രൽ കോർട്ടെക്സിൽ കാണപ്പെടുന്ന കോർട്ടിക്കൽ പിരമിഡ് കോശങ്ങളാണ്‌.
ഈ കോശങ്ങളെല്ലാം പരസ്പരം 100 ട്രില്ല്യൺ സിനാപ്റ്റിക് ബന്ധങ്ങളിലൂടെ തുടിപ്പുകൾ (Signals) കൈമാറുന്നു.
തലയോട്ടിക്കകത്ത് കട്ടിയുള്ള എല്ലുകളുടെ സം‌രക്ഷണ വലയത്തിൽ സെറിബ്രോസ്പൈനൽ ദ്രവത്തിൽ മസ്തിഷ്ക്കം സം‌രക്ഷിക്കപ്പെട്ടിരിക്കുന്നു, അതുപോലെ ചുറ്റിലുമുള്ള രക്തചംക്രമണവുമായും തലച്ചോർ വേർതിരിക്കപ്പെട്ടുമിരിക്കുന്നു.
ഇങ്ങനെയൊക്കെയാണെങ്കിലും ഇതിന് ക്ഷതമേൽക്കുവാനും രോഗം ബാധിക്കുവാനും സാധ്യതയുണ്ട്.
ശക്തിതിയേറിയ ഇടിമൂലം തലയ്ക്കേൽക്കുന്ന ആഘാതം, തലച്ചോറിലേക്കുള്ള രക്തചംക്രമണത്തിനുണ്ടാകുന്ന തടസ്സങ്ങൾ, വിഷബാധ, നാഡീവിഷമായി പ്രവർത്തിക്കാവുന്ന വിവിധ രാസപാദാർത്ഥങ്ങളുടെ ബാധ എന്നിവ അവയിൽ പെടുന്നു.
തലച്ചോറിനു ചുറ്റുമുള്ള കവചങ്ങൾ കാരണം രോഗാണുബാധയേൽക്കാനുള്ള സാധ്യത കുറവാണെങ്കിലും അപൂർവ്വമായി അണുബാധയേൽക്കുമ്പോൾ അത് വളരെയധികം സാരമുള്ളതായിമാറുന്നു.
ശേഷമുള്ളത് പാർക്കിൻസൺസ് , മൾട്ടിപ്പിൾ സ്ക്ലിറോസിസ് , ആൽറ്റ്സ്‌ഹൈമേഴ്സ് രോഗം തുടങ്ങിയ ജനിതക രോഗങ്ങളാണ്‌.
മാനസിക രോഗങ്ങളുടെ വിവിധ അവസ്ഥകളും വിഷാദം തുടങ്ങിയവയും ഭാഗികമായെങ്കിലും തലച്ചോറിന്റെ പ്രവർത്തനത്തെ ബാധിക്കുന്നു എന്ന് കണക്കാക്കുന്നു, ഈ രീതിയിൽ തലച്ചോറിനുണ്ടാകുന്ന ക്രമരഹിത പെരുമാറ്റത്തിന്റെ കാരണം പൂർണ്ണമായും മനസ്സിലാക്കുവാൻ ഇതുവരെ സാധിച്ചിട്ടുമില്ല.
പ്രായപൂർത്തിയെത്തിയ ഒരു ശരാശരി മനുഷ്യന്റെ മസ്തിഷ്ക്കത്തിന്‌  1400 ഗ്രാം ഭാരവും വ്യാപ്തം സ്ത്രീകളിൽ 1130 ക്യുബിക്ക് സെന്റിമീറ്ററും പുരുഷന്മാരിൽ 1260 ക്യുബിക്ക് സെന്റിമീറ്ററും ഉണ്ടാകും.
കേന്ദ്രനാഡീവ്യവസ്ഥയുടെ 98%വും വരുന്ന മസ്തിഷ്കത്തിന്റെ പുറമേയുള്ള ആവരണമാണ് മെനിൻജസ് .
മനുഷ്യരിൽ മെനിൻജസിന് മൂന്ന് വ്യക്തമായ പാളികളുണ്ട്.
അവ ഡ്യൂറാമാറ്റർ, പയാമാറ്റർ, അരക്കിനോയ്ഡ് മാറ്റർ എന്നിവയാണ്.
ഏറ്റവും ബാഹ്യതമപാളിയാണ് ഡ്യൂറാമാറ്റർ .
നല്ല കടുപ്പവും ദൃഢതയുള്ളതുമായ ഈ പാളിയ്ക്കും തലയോട്ടിയ്ക്കുമിടയ്ക്ക് കാണപ്പെടുന്ന അറയാണ് എപ്പിഡ്യൂറൽ സ്പേയ്സ് (Epidural space).
ജെല്ലിയോടു സാമ്യപ്പെടുത്താവുന്ന വിധത്തിലുള്ള മൃദുവായതാണ്‌ മസ്തിഷ്ക്കം.
മസ്തിഷ്കത്തിലുള്ള അറകളാണ്‌ വെൻട്രിക്കിളുകൾ .
ഈ അറകളിൽ നിറഞ്ഞിരിക്കുന്ന ദ്രാവകമാണ്‌ സെറിബ്രോ സ്പൈനൽ ദ്രാവകം .
പീയൂഷഗ്രന്ഥിയും പീനിയൽ ഗ്രന്ഥിയും തലച്ചോറിലുണ്ട്.
മനുഷ്യമസ്തിഷ്കത്തിൽ പ്രധാനമായും നാലു ഭാഗങ്ങളുണ്ട്.
സെറിബ്രം അനുമസ്തിഷ്കം ( സെറിബല്ലം ) ഡയൻസെഫലോൺ ബ്രെയിൻ സ്റ്റെം സെറിബ്രം തലച്ചോറിന്റെ രണ്ട് അർധഭാഗങ്ങളെയും കൂട്ടിയിണക്കുന്ന കോർപ്പസ് കൊളോസം ആണ് ചിത്രത്തിൽ
സെറിബ്രമാണ്‌ ഏറ്റവും വലിയ മസ്തിഷ്ക്കഭാഗം.
സുബോധം ഉളവാക്കുന്ന മസ്തിഷ്ക ഭാഗമാണിത്.
സെറിബ്രത്തിന്റെ മുൻഭാഗം(frontal lobe) ആണ്‌ സംസാരം, വിചാരം, വികാരം, വൈദഗ്ദ്ധ്യമാർന്ന ചലനങ്ങൾ തുടങ്ങിയവയുമായി ബന്ധപ്പെട്ട മസ്തിഷ്ക്കഭാഗം.
സ്പർശം ചൂട് വേദന തുടങ്ങിയവ തിരിച്ചറിയാനും  മനസ്സിലാക്കാനും  സഹായിക്കുന്നത് ,സെറിബ്രത്തിന്റെ മുൻ ഭാഗത്തിനു  തൊട്ടു മുൻപിലുള്ള ഭാഗം(parietal lobe)  ആണ്.
സെറിബ്രത്തിന്റെ പിൻ ഭാഗത്തെ മധ്യമേഖലയിലാണ്(occipital lobe} ദൃശ്യബിംബങ്ങളെ തിരിച്ചറിയുകയും വിശകലനം ചെയ്യുകയും ചെയ്യുന്നത്.
സെറിബ്രത്തിന്റെ രണ്ടു വശങ്ങളും(temporal lobes) കേൾവിയെ നിയന്ത്രിക്കുന്നു.
കൂടാതെ ഓർമ്മകൾ സംഭരിച്ചു വയ്ക്കുന്നത് സെറിബ്രത്തിന്റെ  പ്രധാന ധർമ്മമാണ്.
സെറിബ്രത്തിന്റെ രണ്ട് അർദ്ധഗോളങ്ങളെ ബന്ധിപ്പിക്കുന്ന ഭാഗത്തിന്‌ കോർപ്പസ് കൊളോസം എന്നു പറയുന്നു.
തലച്ചോറിന്റെ വലതുഭാഗം ശരീരത്തിന്റെ ഇടതുഭാഗത്തേയും തലച്ചോറിന്റെ ഇടതുഭാഗം ശരീരത്തിന്റെ വലതുഭാഗത്തേയും പ്രവർത്തനെങ്ങളെ നിയന്ത്രിക്കുന്നു.
സെറിബല്ലം
സെറിബ്രം കഴിഞ്ഞാൽ എറ്റവും പ്രധാനപ്പെട്ട മസ്തിഷ്ക്ക ഭാഗമാണ്.
സെറിബല്ലം അഥവാ അനുമസ്തിഷ്കം .
സെറിബ്രത്തിനു പുറകിൽ അടിയിലായി ഇതു കാണപ്പെടുന്നു.
പേശികളുടെ ചലനങ്ങൾ ഏകോപിപ്പിക്കുകയും ശരീരത്തിന്റെ തുലനനില കാത്തുസൂക്ഷിക്കുകയുമാണിതിന്റെ ധർമ്മം.
ഡയെൻസിഫലോൺ
സെറിബ്രത്തിനു നടുവിലും ബ്രയിൻസ്റ്റെമിനു മുകളിലായും ഈ മസ്തിഷ്ക്ക ഭാഗം സ്ഥിതിചെയ്യുന്നു.
ഇത് തലാമസ് , ഹൈപ്പോ തലാമസ് എന്നിങ്ങനെ വിഭജിക്കപ്പെട്ടിരിക്കുന്നു.
ഇന്ദ്രിയങ്ങൾ വഴിയെത്തുന്ന സിരാസ്പന്ദനങ്ങളെ സ്വീകരിച്ച് അനുയോജ്യമായ മസ്തിഷ്കഭാഗത്തേക്ക് അയക്കുകയെന്നതാണ് തലാമസിന്റെ ധർമ്മം.
ശരീരത്തിനു പുറത്ത് എന്താണ് സംഭവിക്കുന്നതെന്ന് ഒരു വ്യക്തി അറിയുന്നത് തലാമസിന്റെ പ്രവർത്തനം മൂലമാണ്.
ശരീര ഊഷ്മാവ് നിയന്ത്രിക്കുക വിശപ്പും ദാ‍ഹവും ക്രമീകരിക്കുക എന്നതാണ് ഹൈപ്പോ തലാമസിന്റെ ധർമ്മം.
പീയൂഷഗ്രന്ഥിയിൽ (En: Pituitary Gland) നിന്നുള്ള ഹോർമോൺ ഉല്പാദനം നിയന്ത്രിക്കുന്നതും ഈ മസ്തിഷ്ക ഭാഗം തന്നെ.
ബ്രെയിൻ സ്റ്റെം
ഹൃദയമിടിപ്പ് രക്തസമ്മർദ്ദം , ദഹനം , ശ്വസനം , എന്നിങ്ങനെയുള്ള  ജീവൽ രക്ഷാപ്രവർത്തനങ്ങൾ നിർവ്വഹിക്കുന്നത് ബ്രെയിൻ സ്റ്റെമിന്റെ കർത്തവ്യമാണ്.
ഉറക്കവും ഉണരലും നിയന്ത്രിക്കുന്നതും ഈഭാഗമാണ്.
മെഡുല്ല ഒബ്ലാംഗേറ്റ
ബ്രെയിൻ സ്റ്റെമിന്റെ താഴേപകുതിയിലായി കാണപ്പെടുന്ന ഭാഗമാണിത്.
അനൈശ്ചിക ജീവൽ പ്രവർത്തനങ്ങളായ ശ്വസനം , ഛർദ്ദിൽ,എന്നിങ്ങനെയുള്ള പ്രവർത്തനങ്ങളെ ഈ ഭാഗം നിയന്ത്രിക്കുന്നു.
ഹൃദയസ്പന്ദന നിരക്ക് ക്രമീകരിക്കുന്നതും മെഡുല്ലയാണ്‌.
ഈ മസ്തിഷ്ക ഭാഗമാണ്‌ സെറിബ്രോ സ്പൈനൽ ദ്രവം സ്രവിപ്പിക്കുന്നത്.
സുഷുമ്‌ന നാഡി ബന്ധിപ്പിച്ചിരിക്കുന്നത് മെഡുല്ലയുമായിട്ടാണ്‌.
റിഫ്ലക്സ് ആക്ഷൻ കയ്യിൽ മുള്ളുകൊള്ളുമ്പോഴോ  പൊള്ളലേൽക്കുമ്പോഴോ അതിവേഗം നാം കൈവലിക്കുന്നു.
നമ്മൾ ആലോചിച്ച്, എന്തുചെയ്യണമെന്ന് തീരുമാനിച്ച്  ഉറപ്പിച്ച് വരുന്നതിന് മുമ്പ് ഈ പ്രതിപ്രവർത്തനം നടന്നിരിക്കും.
ഉദ്ദീപനങ്ങൾക്കനുസരിച്ച് അനൈച്ഛികവും ആകസ്മികവുമായി ഉണ്ടാക്കുന്ന അതിവേഗ പ്രതികരണമാണ് റിഫ്ളക്സ് പ്രവർത്തനം.
ഈ പ്രവർത്തനങ്ങൾ മെഡുല ഒബ്ലാo ഗേറ്റയിലും സുഷുമ്നയിലും വച്ചാണ് നിർവഹിക്കുന്നത്.
ആകസ്മികമായി പ്രതികരിക്കേണ്ടി വരുമ്പോൾ സുഷുമ്നയിൽ വച്ചു തന്നെ പ്രതികരണത്തിന്നുള്ള നിർദ്ദേശങ്ങൾ നൽകപ്പെടുന്നു .
അതിനുശേഷമായിരിക്കും ആ വേഗങ്ങൾ തലച്ചോറിൽ എത്തിച്ചേരുന്നത് ഇതേ തുടർന്നായിരിക്കും ബോധപൂർവ്വമായ പ്രതികരണം രസകരമായ വിവരങ്ങൾ ശരീരഭാരത്തിന്റെ 2% മാത്രമെ തലച്ചോറിനുള്ളുവെങ്കിലും മൊത്തം ഉപയോഗിക്കുന്ന ഓക്സിജന്റെ 20% തലച്ചോറ് ഉപയോഗിക്കുന്നു.
വളരെ താഴ്ന്ന ഊഷ്മാവിൽ തലച്ചോറ് വളരെ സമയം ഓക്സിജൻ ഇല്ലാതെ അതിജീവിക്കും.
തലച്ചോറിന്റെ വലത്തെ പകുതി ശരീരത്തിന്റെ ഇടതുഭാഗത്തെ പ്രവർത്തനങ്ങളേയും ഇടതു പകുതി ശരീരത്തിന്റെ വലതുഭാഗത്തെ പ്രവർത്തനങ്ങളേയും നിയന്ത്രിക്കുന്നു.
ഐൻസ്റ്റീന്റെ തലച്ചോരിന്റെ തൂക്കം 1250ഗ്രാമായിരുന്നു.
മനുഷ്യമസ്തിഷ്കത്തിന്റെ ശരാശരി തൂക്കം 1300 മുതൽ 1400ഗ്രാം വരെയാണ്.
ശരാശരിയേക്കാൾ കുറവായിരുന്നു  ഐൻസ്റ്റീന്റെ തലച്ചോറിന്റെ തൂക്കം.
മനുഷ്യ ലൈംഗികതയെ നിയന്ത്രിക്കുന്ന പ്രധാന അവയവം തലച്ചോർ ആണെന്ന് ശാസ്ത്രം തെളിയിക്കുന്നു.
സെക്ഷുവൽ ഓറിയന്റേഷൻ, രതിമൂർച്ഛ തുടങ്ങിയവ പ്രധാനമായും മസ്തിഷ്ക്കത്തിന്റെ ധർമ്മം ആണെന്ന് ശാസ്ത്രലോകം പറയുന്നു.
അതിനാൽ ഏറ്റവും വലിയ ലൈംഗികാവയവം എന്ന വിശേഷണവും തലച്ചോറിന് സ്വന്തം.
മധുരനാരങ്ങ (ചലച്ചിത്രം) ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
നിഷാദ് കോയയും സലാം കോട്ടക്കലും ചേർന്ന് രചിച്ച് സുഗീത് സംവിധാനം ചെയ്ത 2015-ൽ പുറത്തിറങ്ങിയ മലയാളം റൊമാന്റിക് ഫാമിലി ഡ്രാമ ചിത്രമാണ് മധുര നാരങ്ങ.
ഒരു യഥാർത്ഥ സംഭവത്തെ ആസ്പദമാക്കിയാണ് ചിത്രം ഒരുക്കിയിരിക്കുന്നതെന്നാണ് ചിത്രം പറയുന്നത്.
കുഞ്ചാക്കോ ബോബൻ , ബിജു മേനോൻ , നീരജ് മാധവ് , നവാഗതയായ പാർവതി രതീഷ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
നിരൂപകരിൽ നിന്ന് മികച്ച സ്വീകാര്യതയാണ് ചിത്രത്തിന് ലഭിച്ചത്.
ജീവൻ ( കുഞ്ചാക്കോ ബോബൻ ), സലിം ( ബിജു മേനോൻ ) എന്നിവർ ഗൾഫിൽ ടാക്സി ഡ്രൈവർമാരാണ്.
കുമാറുമായി ( നീരജ് മാധവ് ) പങ്കിടുന്ന ഷാർജയിലെ ഒരു ചെറിയ വില്ലയിലാണ് അവർ താമസിക്കുന്നത്.
ഡ്യൂട്ടിയിലിരിക്കെ ജീവന് താമര മുത്തുലിംഗത്തെ ( പാർവതി രതീഷ് ) കണ്ടുമുട്ടുന്നു, അവൻ അവന്റെ ടാക്സിയിൽ ഓടിക്കയറി ഡ്രൈവ് ചെയ്യാൻ ആവശ്യപ്പെടുന്നു.
അവൾ ലക്ഷ്യസ്ഥാനം നൽകാത്തതിനാലും സംശയാസ്പദമായി തോന്നുന്നതിനാലും എന്തോ കുഴപ്പമുണ്ടെന്ന് ജീവന് പെട്ടെന്നുതന്നെ അനുഭവപ്പെടുന്നു.
അവൻ അവളെ ഒരു കടൽത്തീരത്ത് ഇറക്കിവിടുകയും അവളോട് സ്ഥലം കാലിയാക്കാൻ ആവശ്യപ്പെടുന്നു.
അടുത്ത ദിവസം അവൻ അവളെ വീണ്ടും അതേ ബീച്ചിൽ കണ്ടെത്തി അവളുടെ അടുത്തേക്ക് വരുന്നു.
ദുബായിലെ ഒരു ഡാൻസ് ബാറിൽ ചേർന്ന് കബളിപ്പിക്കപ്പെട്ട ശ്രീലങ്കൻ തമിഴ് അനാഥയാണ് താനെന്ന് അവർ വിശദീകരിക്കുന്നു.
ഒരു രാത്രി അവൾ നൃത്ത വേദിയിൽ നിന്ന് ഓടിപ്പോയതിന് ശേഷം അവളുടെ സ്‌പോൺസർ അവളെ ഡ്രസ്സിംഗ് റൂമിൽ ആക്രമിക്കുന്നു.
അവൾ പരിഭ്രാന്തിയോടെ ഒരു കുപ്പി കൊണ്ട് അവന്റെ തലയിൽ അടിച്ചു ഓടിരക്ഷപ്പെടാനാണ്, ജീവന്റെ ടാക്സിയിൽ കയറുന്നത്.
ജീവൻ അവളോട് സഹതപിക്കുകയും അവളെ തന്റെ വില്ലയിൽ താമസിക്കാൻ അനുവദിക്കുകയും ചെയ്തു.
അവന്റെ റൂംമേറ്റ്‌സ് ആദ്യം അതിനെ എതിർത്തിരുന്നുവെങ്കിലും പിന്നീട് അംഗീകരിക്കയും ജീവൻ അവളുമായി പ്രണയത്തിലാകുകയും ചെയ്യുന്നു.
അവളുടെ സ്‌പോൺസറുടെ അവസ്ഥയെക്കുറിച്ച് അന്വേഷിക്കുന്ന സലിം, അവൻ ഇപ്പോഴും ആശുപത്രിയിലാണെന്നും പോലീസ് അവളെ തിരയുകയാണെന്നും മനസ്സിലാക്കുന്നു.
ജീവൻ  ഒരു സുഹൃത്ത് അഷ്റഫുമായി ( മിഥുൻ രമേഷ് ) താമരയ്ക്ക് താമസസൗകര്യം ഒരുക്കാൻ സംസാരിക്കുന്നു, തന്റെ സ്ത്രീ തൊഴിലാളികൾക്കൊപ്പം താമസിക്കാൻ മനസ്സില്ലാമനസ്സോടെ സമ്മതിക്കുന്നു .
ഒരു രാത്രി ലേബർ ചെക്കിംഗിനിടെ, ജീവനുമായി താമര വില്ലയിലേക്ക് മടങ്ങുന്നു, അവിടെ അവർ പ്രണയത്തിലായി.
തുടർന്ന് അവൾ ഗർഭിണിയാകുകയും ജീവൻ അവൾക്ക് വില്ലയിൽ താമസിക്കാൻ സൗകര്യമൊരുക്കുകയും ചെയ്യുന്നു.
ഡോക്ടറായ സുഹൃത്തിന്റെ ഭാര്യ ദീപയുടെ ( അപർണ നായർ ) സഹായത്തോടെ വില്ലയിൽ വച്ചുതന്നെ അവൾ കുഞ്ഞിനെ പ്രസവിക്കുന്നു.
രണ്ട് വർഷങ്ങൾക്ക് ശേഷം, ജീവൻ അപകടത്തിൽ പെട്ട് കോമയിലേക്ക് പോകുന്നു.
സുഹൃത്തുക്കളുടെ ആഗ്രഹത്തിന് വിരുദ്ധമായി, ഒരു അകന്ന ബന്ധുവാണ് ജീവനെ ജന്മനാട്ടിലേക്ക് കൊണ്ടുപോകുന്നത്.
അതേ സമയം, അവളുടെ സ്പോൺസറുടെ നിർദ്ദേശപ്രകാരം താമരയെ പോലീസ് അറസ്റ്റ് ചെയ്യുകയും പിന്നീട് നാടുകടത്തുകയും ചെയ്യുന്നു.
അവരുടെ കൈക്കുഞ്ഞായ കണ്ണനെ ഒരു അനാഥാലയത്തിലേക്ക് അയക്കുമ്പോൾ സലീമിനെ അവരെ നിയമവിരുദ്ധമായി സഹായിച്ചതിന് ആറുമാസത്തെ തടവിന് ശിക്ഷിക്കപ്പെട്ടു.
കുറച്ച് സമയത്തിന് ശേഷം, ഇപ്പോൾ സുഖം പ്രാപിച്ച ജീവൻ താമരയെ കണ്ടെത്താൻ ശ്രീലങ്കയിൽ എത്തുകയും സലിമിനെ കണ്ടുമുട്ടുകയും ചെയ്യുന്നു.
ലണ്ടനിൽ താമസിക്കുന്ന ദമ്പതികൾ കണ്ണനെ ദത്തെടുക്കാൻ താൽപര്യം പ്രകടിപ്പിച്ചു.
ജീവനും താമരയും ഒരുമിച്ച് കോടതിയിൽ ഹാജരായാൽ മാത്രമേ ഇത് തടയാൻ കഴിയൂ.
ജീവനും സലിമും താമരയെ കണ്ടെത്താനും അവളെ കൂടാതെ യുഎഇയിലേക്ക് മടങ്ങാനും തീരുമാനിക്കുന്നില്ല.
വിമാനത്താവളത്തിലേക്കുള്ള വഴിയിൽ, ഒരു അപകടത്തിൽ പെട്ട ഒരു പെൺകുട്ടിയെ ജനക്കൂട്ടം വളയുന്നത് അവർ കാണുന്നു.
ജനക്കൂട്ടം അവരുടെ കാർ നിർത്തി ചോരയൊലിക്കുന്ന പെൺകുട്ടിയെ അടുത്തുള്ള ആശുപത്രിയിൽ വിടാൻ ആവശ്യപ്പെടുന്നു.
ഹോസ്പിറ്റലിൽ, താമര മറ്റ് കുട്ടികളെ പരിപാലിക്കുന്നത് ജീവൻ കാണുന്നു.
അവർ വീണ്ടും ഒന്നിക്കുകയും യു.എ.ഇ കോടതിയിൽ നിന്ന് കണ്ണനെ കസ്റ്റഡിയിലെടുക്കുകയും ചെയ്തു.